Raġel ta’ 67 sena mill-Fgura li kien qed jagħmel xogħol ta’ tindif fil-bini tal-MCAST f’Kordin spiċċa fil-Qorti tal-Maġistrati wara li allegatament mess sider ta’ studenta ta’ 16-il sena. Ir-raġel, li ismu ma jistax jixxandar fuq ordni tal-Qorti, kien mixli li fit-2 ta’ Ġunju li għadda, ikkommetta attentat vjolenti fuq il-pudur tal-istudenta u li offenda l-pudur tagħha. Huwa wieġeb li mhux ħati ta’ dawn l-akkużi u ngħata l-ħelsien mill-arrest fuq garanzija personali ta’ €5,000.